Tiol

Tioly sú zlúčeniny podobného zloženia ako alkoholy, ale namiesto atómu kyslíka majú v molekulách atóm síry. Ich funkčná skupina je –SH, všeobecne sa teda dajú zapísať ako RSH (kde R je zvyšok molekuly). Príkladom je metántiol, CH3-SH. Konjugovanými zásadami tiolov sú tioláty, RS-. Tioly sú obdobou anorganických sulfidov. Táto funkčná skupina sa nazýva buď tiolová skupina alebo sulfanylová skupina. Tioly sa taktiež niekedy nazývajú merkaptány. Tento názov pochádza z latinského mercurium captans, "zachytávajúci ortuť", a bol odvodený od vlastnosti tiolátov tvoriť silné väzby so zlúčeninami ortuti.

Referencie

Iné projekty